སྲིད་གཞུང་ལ་ངོ་རྒོལ་བྱེད་མཁན་ནང་པའི་དགེ་འདུན་པ་མང་པོ་བྱུང་བའི་ཁྲོད་ནས་ཐོག་དང་པོ་དེ་ཆགས་པ་རེད།དེ་ནས་ཟླ་བ་གཉིས་ཀྱི་རྗེས་ལ་ས་ཡི་གྷོན་དུ་རང་ལོ་ཉི་ཤུར་སོན་པའི་བཙུན་མ་གཅིག་ཚུད་པའི་མི་གཞན་མང་པོ་ཞིག་གིས་རང་ལུས་མེར་སྲེག་བཏང་བ་རེད།ནང་པ་དེ་ཚོས་བྱ་བ་འདི་བརྩམས་པའི་རྒྱབ་ལྗོངས་ཀྱི་རྒྱུ་མཚན་ནི་ཁོང་ཚོའི་དགྲ་བོ་རྣམས་ཀྱི་སེམས་ལ་གཡོ་འགུལ་གཏོང་བ་དང་།ཆོས་ལུགས་ཀྱི་བཟོད་སྒོམ་ལ་གུས་བརྩི་བྱེད་དགོས་པའི་འབད་བརྩོན་བྱེད་ཆེད་རེད།ཁོང་ཚོས་བྱ་བ་དེ་ནི་ཐ་གཅིག་ཏུ་གཞན་ཕན་གྱི་བློས་བཏང་ཞིག་ཡིན་པའི་འགྲེལ་བརྗོད་བྱས་ཡོད།ཧྥ་རན་སི་ཉམས་ཞིབ་པ་མར་ཊིན་མོ་ནེས་ཊིཡར་གིས་བཤད་པར་བལྟས་ན།ངོ་རྒོལ་འདི་རིགས་ནི།ཁོང་ཚོས་མི་མང་ཡར་ལངས་ཀྱི་བརྒྱུད་སྐུལ་བྱས་ནས།སྲིད་གཞུང་གི་ཁ་གཏད་ལ་ལངས་ཏེ་ཁོང་ཚོའི་དགོས་འདུན་རྣམས་ལག་བསྟར་བྱ་དགོས་པའི་གནོད་ཤུགས་སྤྲོད་རྒྱུ་བཅས་ཡིན་པས་རྒྱུ་མཚན་ལྡན་པ་དང་གནས་ལུགས་ཡོད་པར་ངོས་འཛིན་ཆོགགང་ལྟར་ཡང་།རྒྱུན་ལྡན་ཆོས་ལུགས་སམ་རིག་གཞུང་དང་འབྲེལ་བའི་ལམ་ནས་རང་སྲོག་བཅད་དེ།ཆབ་སྲིད་ཀྱི་ངོ་བོའི་ཐོག་ནས་རང་ལུས་མེར་སྲེག་བྱེད་པ་དེ་མང་ཚོགས་ཀྱིས་འཕྱ་སྨད་བྱ་ཡུལ་དུ་ཡང་འགྱུར་སྲིད།དོན་རྐྱེན་དེ་ཕལ་ཆེ་བ་སེམས་ཁམས་དང་སྒེར་གྱི་གནས་དོན་གྱིས་རྐྱེན་སློང་གི་ཡོད་མོད་ཀྱང་།མེར་སྲེག་གི་ངོ་རྒོལ་དེ་ལ་ལད་མོ་བྱེད་མཁན་ནི་ཡང་སེང་འབྱུང་གིན་ཡོད།